ལྷ་ཆེན་དུང་རི་དཀར་པོའི་བསང་མཆོད་འདོད་དོན་ལྷུན་གྲུབ།
ན་མོ་གུ་རུ་བཛྲ་བྷེ་ར་ཝཱ་ཡ། འདིར་ལྷ་ཆེན་དུང་རི་དཀར་པོ་བསང་མཆོད་བྱ་བར་འདོད་པས། སྐྱབས་སེམས་སྔོན་
དུ་བཏང་། རང་ཡི་དམ་གྱི་ལྷའི་ང་རྒྱལ་ལྡན་པའི་ངང་ནས། བསང་རྫས་བྱིན་གྱིས་རླབས་ཏེ། ཧཱུཾ་སྐྱབས་གསུམ་ཀུན་འདུས་
རྩ་བརྒྱུད་བླ་མ་དང་། །དངོས་གྲུབ་ཀུན་སྩོལ་ཡི་དམ་ཞི་ཁྲོའི་ལྷ། །བར་ཆད་ཀུན་སེལ་སྲུང་མར་བཅས་
པ་ཡིས། །དུས་རྣམ་ཀུན་ཏུ་དགེ་བའི་བྱིན་ཆེན་ཕོབས། །ཀུན་ཁྱབ་ཆོས་ཀྱི་དབྱིངས་དང་དབྱེར་མེད་
པའི། །སྒྲིབ་བྲལ་བདེ་ཆེན་ཆོས་སྐུའི་ཕོ་བྲང་ནས། །ཁྲོ་རྒྱལ་བཅོམ་ལྡན་རྡོ་རྗེ་འཇིགས་བྱེད་ཆེ། །མཆོག་
མཐུན་དངོས་གྲུབ་སྩོལ་ཕྱིར་གཤེགས་སུ་གསོལ། །འཛམ་གླིང་ལྷོ་ཕྱོགས་མི་བཟད་གཤིན་རྗེ་གྲོང་། །སྒོ་
མེད་ལྕགས་མཁར་བཅུ་དྲུག་འབར་བ་ནས། །ཆོས་ཀྱི་རྒྱལ་པོ་ཡུམ་མཆོག་ཙ་མུ་ཊི། །ཕོ་བརྒྱད་མོ་བརྒྱད་
དང་བཅས་གཤེགས་སུ་གསོལ། །གངས་ཅན་མདོ་སྨད་ནོར་འཛིན་ཡུལ་གྱི་མཆོག །དགེ་བཅུ་ཚང་བའི་
ས་ཡི་ཐིག་ལེ་ན། །མརྒད་རྡུལ་མང་སྤོ་མཐོ་བརྩེགས་འདྲ་པའི། །མཛེས་ཤིང་བརྗིད་ཆགས་སྲ་བརྟན་རི་
བོ་ནི། །ཕྱི་བལྟས་ས་འཛིན་ནང་དུ་ལྷ་དང་མིའི། །རིན་ཆེན་དུ་མ་ལས་གྲུབ་ཕོ་བྲང་ཆེ། །སུམ་རྩེན་བདག་
373

གུང་ཐང་སྐུ་ཕྲེང་བཞི་བའི་མཛད་རྣམ་དང་གསུང་རྩོམ་ཕྱོགས་བསྒྲིགས།
པོའི་གནས་དང་ལོངས་སྤྱོད་ལ། །འགྲན་བཟོད་སྣོད་བཅུད་འབྱོར་བས་གང་བའི་དབུས། །རྫུ་འཕྲུལ་
འཕྲིན་ལས་སྣ་ཚོགས་ཐབས་ཚུལ་གྱིས། །ཕྱོགས་འདིའི་འགྲོ་བའི་བདེ་སྐྱིད་སྤེལ་མཛད་པ། །ལྷ་གཉན་
དུང་རི་དཔའ་བོ་བདུད་འདུལ་ཆེ། །སྐུ་མདོག་དཀར་གསལ་ཁྲོ་ཆགས་སྒེག་པའི་ཉམས། །དབུ་ལ་ཀ་ཤའི་
དར་གྱི་ཐོད་བཅིངས་མཛེས། །ལྷབ་ལྷུབ་ཟ་འོག་སྣ་ལྔའི་བེར་ཆེན་གསོལ། །ཕྱག་གཡས་ནོར་བུའི་ཏོག་
མཛེས་རྒྱལ་མཚན་ཆེ། །དགྲ་སྡེ་གཡུལ་ལས་རྒྱལ་པའི་མཚན་མར་བསྒྲེངས། །གཡོན་ན་མི་ཕྱུགས་ནོར་
བཅས་སྤེལ་བའི་ཕྱིར། །རིན་ཆེན་གྱིས་བཀང་གསེར་གཞོང་ནེའུ་ལེ་བརྣམས། །སྤྲིན་གྱི་ཤུགས་འཆང་རྟ་
མཆོག་དཀར་པོ་ཆིབས། །འདོད་དགུ་ཡིན་བཞིན་སྩོལ་བའི་ལྷ་ཆེན་པོ། །མཆེད་གསུམ་ཡུམ་སྲས་བློན་
དང་ཕྱག་བརྙན་དང་། །དྲེགས་པའི་འཁོར་ཚོགས་དང་བཅས་གནས་འདིར་གཤེགས། །དར་ཟབ་ཀྱིས་
མཛེས་རིན་ཆེན་ཁྲི་སོགས་ལ། །རབ་ཏུ་དགྱེས་པས་བརྟན་པར་བཞུགས་སུ་གསོལ། །གཞན་ཡང་ཕྱོགས་
འདིའི་རི་ལུང་སྤངས་ལྗོངས་དང་། །རྩི་ཤིང་ཆུ་མིག་ཉིན་སྲིབ་ཐང་ཆེན་དང་། །བྲག་རི་ཕྱུགས་ལྷས་གང་
ཡང༼གད་གཡང་༽སོགས་གནས་པའི། །ལྷ་ཀླུ་འབྱུང་བོའི་ཚོགས་རྣམས་གནས་འདིར་གཤེགས། །
ཀྱཻ། སྔགས་དང་ཏིང་འཛིན་ཕྱག་རྒྱས་བྱིན་བརླབས་པའི། །དངོས་སུ་བཤེགས་དང་ཡིད་ཀྱིས་སྤྲུལ་
བ་ཡིས། །ངོ་མཚར་མཆོད་སྤྲིན་ཕུང་བོ་མཐའ་ཀླས་པས། །མགྲོན་གྱི་ཚོགས་རྣམས་དགྱེས་པ་བསྐྱེད་
གྱུར་ཅིག །གཙང་མའི་མཆོད་ཡོན་གངྒཱའི་རྒྱུན་ལྟར་བསྒྲེངས། །མཛེས་པའི་མེ་ཏོག་སྣ་ཚོགས་བཅལ་
ཏུ་བཀྲམ། །དྲི་ཞིམ་བདུག་སྤོས་སྤྲིན་གྱི་ལྷ་ལམ་འགེངས། །ཉི་ཟླའི་འོད་འབར་སྒྲོན་མེ་ཚར་དུ་དངར། །
རོ་བརྒྱའི་བཅུད་ལྡན་ཞལ་ཟས་རི་ལྟར་སྤུངས། །རྔ་གཤང་དུང་གླིང་རོལ་མོ་འབྲུག་ལྟར་ལྡིར། །ཁ་དོག་
དབྱིབས་ལེགས་མཛེས་པའི་གཟུགས་མཆོག་དང་། །པི་ཝང་ལ་སོགས་གདང་སྙན་རོལ་མོའི་སྒྲ། །བསུང་
ཞིམ་དྲི་ཡིས་བྱུགས་པའི་དུད་པ་འཐུལ། །དཀར་གསུམ་མངར་གསུམ་བཟའ་བཅའ་བཏུང་བ་དང་། །
འཇམ་མཉེན་ལྷ་རྫས་གོས་ཀྱི་ན་བཟའི་ཚོགས། །རི་རབ་གླིང་བཞི་ཉི་ཟླ་རིན་ཆེན་བདུན། །བཀྲ་ཤིས་
རྟགས་རྫས་གཏེར་གྱི་བུམ་པ་བཟང་། །རྟ་གཡག་ར་ལུག་ལ་སོགས་སྲོག་ཆགས་དང་། །ཁྲབ་རྨོག་ཕུབ་
སོགས་རུ་མཚོན་ཞགས་པ་དང་། །རལ་གྲི་རྡོ་རྗེ་མདའ་དང་དགྲ་སྟ་སོགས། །གོ་མཚོན་སྤྱན་གཟིགས་
མཆོད་ཚོགས་དཔག་མེད་ཀྱིས། །ནོར་འཛིན་དཔལ་མོའི་ཁྱོན་ཀུན་འགེངས་བྱས་ཏེ། །རྩེ་གཅིག་གུས་
པའི་ཡིད་ཀྱིས་འབུལ་ལེགས་ན། །བསམ་དོན་ལྷུན་གྱིས་གྲུབ་པའི་འཕྲིན་ལས་མཛོད། །དུས་མཐའི་
བསྲེག་ཟ་དང་མཚུངས་འབར་བའི་མེ། །སྟག་ཤུག་ཙན་དན་དཀར་དམར་ཨ་ཀ་རུ། །དྲི་ཞིམ་སྨན་སྤོས་
374

གསུང་རྩོམ་ཐོར་བུ།
འབྲུ་དང་ཕྱེ་མར་སོགས། །བསྲེགས་པའི་དུད་སྤྲིན་ལྷ་ལམ་ཁྱབ་པ་འདིས། །བླ་མ་རྡོ་རྗེ་འཇིགས་བྱེད་ལྷ་
ཚོགས་དང་། །དམ་ཅན་ཆོས་ཀྱི་རྒྱལ་པོ་འཁོར་བཅས་དང་། །ལྷ་ཆེན་དུང་རི་དཔའ་བོ་བདུད་འདུལ་
ཆེ། །མཆེད་གསུམ་ཡུམ་སྲས་བློན་པོའི་ཚོགས་རྣམས་བསངས། །གཞན་ཡང་ཕྱོགས་འདིའི་རི་ལུང་སྤང་
ལྗོངས་དང་། །རྩི་ཤིང་ཆུ་མིག་ཉིན་སྲིབ་ཐང་ཆེན་དང་། །བྲག་རི་ཕྱུགས་ལྷས་གད་གཡང་སོགས་གནས་
པའི། །ལྷ་ཀླུ་འབྱུང་བོའི་ཚོགས་རྣམས་མ་ལུས་བསངས། །བདག་ཅག་མ་རིག་རྨོངས་པའི་དབང་གྱུར་
ཏེ། །སྒོ་གསུམ་བྱ་སྤྱོད་བག་མེད་གྱུར་བ་ཡིས། །ལྷ་ཡི་ཐུགས་དང་འགལ་བ་གང་བགྱིས་པ། །སྙིང་ནས་
བཤགས་སོ་བཟོད་པར་མཛད་དུ་གསོལ། །བདག་ཅག་དཔོན་སློབ་དགོན་གནས་བཅས་པ་ལ། །ལོག་
པར་འཁུ་བའི་སེམས་ངན་གྱིས་བསྐྱེད་པའི། །མཐུ་གཏད་ངན་སྔགས་རྦོད་གཏོང་ལ་སོགས་པའི། །མི་
འདོད་ཉེར་འཚེ་མ་ལུས་ཕྱིར་ཟློག་ཅིག །དགྲ་ཇག་ཆོམ་རྐུན་ཁ་སྨས་གླིང་གཞི་དང་། །མི་ཕྱུགས་ནད་
དང་གནམ་ལྕགས་འབབ་པ་དང་། །སད་སེར་ཐན་པ་དུས་འཁྲུགས་ལ་སོགས་པའི། །ཕྱི་ནང་རྐྱེན་ངན་མ་
ལུས་ཞི་བར་མཛོད། །དབང་གཞུས་འཁྱུད་པའི་གངས་ཀྱི་ལྷུན་པོ་ལྟར། །རབ་བརྗིད་མཐུ་སྟོབས་བྱེ་བའི་
མཛོད་འཛིན་ཅིང་། །དགོས་འདོད་ཀུན་སྩོལ་བསམ་འཕེལ་དབང་གི་རྒྱལ། །དྲེགས་ལྡན་ཡུལ་སྐྱོང་ཆེན་
པོ་ཁྱོད་ལ་བསྟོད། །དེང་ནས་ཁྱོད་བསྟེན་རྣལ་འབྱོར་བདག་ཅག་ལ། །ནམ་ཡང་གཡེལ་མེད་གཟིགས་པ་
ལྷུར་མཛད་དེ། །དམ་ཆོས་ཚུལ་བཞིན་སྒྲུབ་ལ་མཐུན་པའི་རྐྱེན། །མ་ཚང་མེད་པར་ལྷུན་གྱིས་གྲུབ་པར་
མཛོད། །རྒྱལ་བསྟན་སྤྱི་དང་འཇམ་དཔལ་སྙིང་བོ་ཡི། །དྲི་མེད་རང་ལུགས་ཕྱོགས་བརྒྱར་རྒྱས་པ་དང་། །
བསྟན་འཛིན་སྐྱེས་བུ་དགེ་འདུན་སྡེ་རྣམས་འཕེལ། །བཤད་སྒྲུབ་ཆོས་སྤྱོད་རྟག་ཏུ་རྒྱས་པར་མཛོད། །
བསྟན་པའི་སྦྱིན་བདག་ཚེ་བསོད་སྟོབས་འབྱོར་རྒྱས། །མངའ་ཐང་རིག་རྒྱུད་སྙན་པའི་གྲགས་པ་སོགས། །
ཆོས་དང་སྲིད་ཀྱི་ལེགས་ཚོགས་མ་ལུས་པ། །དབྱར་གྱི་མཚོ་བཞིན་རྒྱས་པའི་སྡོང་གྲོགས་མཛོད། །མདོར་
ན་ལྷ་གཉན་ཆེན་པོ་འཁོར་བཅས་ཀྱིས། །བདག་ཅག་དཔོན་སློབ་ཡོན་མཆོད་བཅས་པ་ཀུན། །གཞི་ལ
བྱེས་གསུམ་གང་དུ་གནས་ཀྱང་རུང་། །ཇི་བསམ་ཡིད་བཞིན་འགྲུབ་པའི་གྲོགས་མཛོད་ཅིག །
ཅེས་ཡུལ་སྐྱོང་ཆེན་པོ་དུང་རི་དཀར་པོའི་བསང་མཆོད་འདོད་དོན་ལྷུན་གྲུབ་ཅེས་བྱ་བ་འདི་ནི། མཛོད་དགེ་རུ་སྟོད་མའི་
དཔོན་པོ་དཀོན་མཆོག་ཚངས་དབྱངས་དང་། དཀོན་མཆོག་འཕགས་པ། མགོན་པོ་བཀྲ་ཤིས། ཏིང་འཛིན་སྐྱབས་བཅས་པའི་
དཔོན་སེར་སྐྱ་ཐུན་མོང་ནས་བསྐུལ་ངོར། ༧ཤཱཀྱའི་དགེ་སློང་དཀོན་མཆོག་བསྟན་པའི་རྒྱ་མཚོས། དགོན་གསར་དགའ་ལྡན་རབ་
རྒྱས་གླིང་ནས་སྦྱར་བའོ། །
་ལམ་
375

གུང་ཐང་སྐུ་ཕྲེང་བཞི་བའི་མཛད་རྣམ་དང་གསུང་རྩོམ་ཕྱོགས་བསྒྲིགས།